LISON 25
Kuma ku Salons di Renu ta kumpudu i pabia di ke?
Suma ki propi nomi Salon di Renu misti mostra, nsinu prinsipal di Biblia ku ta konsideradu la, ta konsentra na Renu di Deus — tema di pregason di Jesus. — Lukas 8:1.
I sentrus di adorason di bardadi na kumunidadi. I nes kau ku pregason di bon noba di Renu ta organizadu. (Mateus 24:14) Salons di Renu ta diferenti na tamañu ku stilu, ma tudu i simplis idifisius, i manga delis ta usadu pa mas di un kongregason. Na anus resenti no kumpu milyaris di nobu Salons di Renu (un media di sinku kada dia) pa kumpaña omentu di publikadoris ku kongregasons. Kuma kes pudi sedu? — Mateus 19:26.
E ta kumpudu ku ofertas ku ta fasidu pa konstruson di Salons di Renu. E ofertas ta mandadu pa skritoriu di filial, asin diñeru pudi sta dispunivel pa kongregasons ku pirsisa di kumpu o repara se Salon di Renu.
E ta kumpudu pa vuluntarius di diferentis formasons ku ka ta pagadu. Na manga di teras i organizadu Grupus di Konstruson di Salon di Renu. Ekipas di ajudantis ku vuluntarius ta bai di un kongregason pa utru dentru di ki tera, te mesmu na zonas lunju, pa juda kongregasons lokal kumpu se Salons di Renu. Na utru teras, Tustumuñas di Jeova kualifikadu ta disignadu pa supervisiona kunstruson ku renovason di Salons di Renu dentru di un reẑion disignadu. I bardadi kuma manga di tarbajaduris profisional di ki reẑion ta bin juda na tudu kaus di konstruson, ma membrus di kongregason lokal ta forma parti mas garandi di vuluntarius pa tarbaja. Spiritu di Jeova ku tudu sforsu sinseru di si povu ta torna es tudu pusivel. — Salmu 127:1; Kolosensis 3:
Ke ku manda no lugaris di adorason ta comadu Salons di Renu?
Kuma ki pusivel kumpu Salons di Renu na mundu ntidu?
SIBI MAS
RUNIONS
Ke ku Ta Akontisi Na Salon di Renu?
Jubi video pa bu sibi.
BA KIN KU STA NA FASI VONTADI DI JEOVA AOS?
Kuma ku runions di Tustumuñas di Jeova ta sedu?
Bu ciga ja di punta kuma ku no runions ta sedu? Sin duvida bu na fika adimiradu ku kualidadi di nsinu ku bu na risibi.
kea_Latn kea_Latn kea_Latn kea_Latn kea_Latn kea_Latn kea_Latn kea_Latn hat_Latn kea_Latn pap_Latn lua_Latn kea_Latn kea_Latn kea_Latn